Þingvallanefnd

Þingvallanefnd er nefnd á vegum Alþingis sem ætlað er að fara með yfirstjórn þjóðgarðsins á Þingvöllum. Þingvallanefnd varð til þegar Þingvellir voru friðlýstir með sérstökum lögum, sem samþykkt voru á Alþingi 7. maí 1928.  Meðal verksviða nefndarinnar er að ráða þjóðgarðsvörð, sem annast daglegan rekstur og ræður annað starfsfólk. Nefndin fjallar oft um sumarbústaðabyggð, leyfi til bygginga og brot á samþykktum. Ákæruvaldið vill stórhýsið í burtu; grein í Dagblaðinu Vísi 1995

Í þingskjali sem var lagt fyrir Alþingi á 130. löggjafarþinginu á árunum 2003–2004 segir:
Þingvallanefnd skal skipuð þremur alþingismönnum sem kjörnir eru hverju sinni að loknum kosningum til Alþingis. Nefndin kýs formann úr sínum hópi og skiptir að öðru leyti sjálf með sér verkum. Forsætisráðuneytið fer með yfirstjórn mála er varða þjóðgarðinn á Þingvöllum, þ.m.t. úrskurðarvald í stjórnsýslukærum vegna ákvarðana Þingvallanefndar. Þskj. 1326  —  868. mál.; af Alþingi.is

 Nefndin 
Í nefndina eru aðalmenn: Sigurður Helgi Pálmason formaður, Ása Berglind Hjálmarsdóttir varaformaður, Eydís Ásbjörnsdóttir, Vilhjálmur Árnason, Karl Gauti Hjaltason, Sigurður Ingi Jóhannsson, Jón Gnarr

Varamenn þeirra eru: Kristján Þórður Snæbjarnarson, Sigmar Guðmundsson, Jónína Björk Óskarsdóttir, Víðir Reynisson, Guðrún Hafsteinsdóttir, Ingibjörg Davíðsdóttir og Halla Hrund Logadóttir.

 Sumarbústaðir á Þingvöllum 
Þingvellir eru þjóðgarður og "friðlýstur helgistaður allra Íslendinga". Lóðum var samt sem áður úthlutað við vatnið suður af Hótel Valhöll og þykir líklegt að Þingvallanefndir hafi sætt miklum þrýstingi að úthluta lóðum við vatnið, enda þótti snemma mikið stöðutákn að eiga þar bústað. Frá árinu 1928 og fram yfir síðari heimsstyrjöld var þessum sumarbústaðalöndum í þjóðgarðinum úthlutað. Þá var úthlutað landi undir sumarbústaði á Gjábakka í byrjun áttunda áratugarins, en vegna mikilla mótmæla risu aðeins átta bústaðir þar og úthlutanir voru dregnar til baka. Til að fría sig skaðabótakröfum bauð Þingvallanefnd þeim sem höfðu fengið úthlutað lóðum nýjar lóðir á Kárastaðanesi. Margir tóku þann kostinn, en árið 1974 var það gefið út að ekki yrðu úthlutaðar fleiri sumarbústaðalóðir í þjóðgarðinum.

 Tilvísanir 

 Tenglar 
 Þingvallanefnd; af Þingvöllum.is
 Tæpt hundrað húsa á helgistað þjóðar; af mbl.is
 Friðun og verndun Þingvalla; grein í Morgunblaðinu 1925
 Hefur þingvallanefnd brugðist; grein af Skoðun.is

Flokkur:Alþingi
Flokkur:Þingvellir